Θέμα: Modern Greek Language (Secondary School)
Ερώτηση: Αλόννησος. Το νησιωτικό σύμπλεγμα των Βόρειων Σποράδων στο οποίο ανήκει η Αλόννησος, δημιουργήθηκε σύμφωνα με τη Μυθολογία, από τους γίγαντες Ώτο και Εφιάλτη. Τα δύο αδέρφια έπαιρναν χαλίκια και τα πέταγαν στη θάλασσα να δουν ποιο θα φτάσει πιο μακριά. Από τα χαλίκια εκείνα λένε ότι φύτρωσαν οι Σποράδες, η καταπράσινη αυτή νοητή συνέχεια του βουνού των Κενταύρων που βλέπει τις ακτές του Πηλίου από απόσταση λίγων ναυτικών μιλίων. Γι' αυτό, άλλωστε, ανήκουν διοικητικά στον νομό Μαγνησίας. Τέσσερα κατοικημένα νησιά όλα κι όλα, μαζί με το νοτιότερο αδέρφι τους, τη Σκύρο. Η Αλόννησος πήρε το όνομά της από ένα διπλανό ερημονήσι, την Κυρά Παναγιά. Αυτό λένε πως είναι η πραγματική αρχαία Αλόννησος. Μετά την απελευθέρωση από τους Τούρκους την είπαν Αλόννησο. Το πραγματικό της αρχαίο όνομα ήταν Ίκος. Μέχρι πριν από τη δεκαετία του 1980, αυτό το στολίδι του Αιγαίου με τα κρυστάλλινα νερά ήταν γνωστό σε λίγους. Υπήρχαν όμως και κάποιοι άλλοι, πιο παράξενοι επισκέπτες, που είχαν κάνει την Αλόννησο μόνιμο τόπο τους, πολύ πιο πριν, εκτιμώντας αυτό που τους πρόσφερε: ησυχία, καθαρά νερά και άφθονη τροφή. Οι "επισκέπτες" αυτοί ήταν οι μεσογειακές φώκιες "monachus monachus", που έκαναν γνωστή την Αλόννησο στο πλατύ κοινό. Στη θάλασσα της Αλοννήσου δημιουργήθηκε το 1992 το "Εθνικό Θαλάσσιο Πάρκο Αλοννήσου Βορείων Σποράδων". Η αρχαία Ίκος, την εποχή που ανήκε στην Αθηναϊκή Συμμαχία της Δήλου (478 π.Χ.) απέκτησε μεγάλη πολιτική και οικονομική δύναμη. Στα νερά της έχουν βρεθεί δεκάδες κουφάρια εμπορικών και πολεμικών πλοίων. Μάλιστα είχε κόψει δικό της νόμισμα. Φημισμένη ήταν για το καλό κρασί της. Αμφορείς με την επιγραφή "Ίκιον" βρέθηκαν από τη Μαύρη Θάλασσα μέχρι την Αλεξάνδρεια της Αιγύπτου. Ακόμη και σήμερα, το ξακουστό εκείνο κρασί συνεχίζει να παράγεται, κυρίως για οικιακή κατανάλωση. Περιοδικό Geo, 9, 2020. Διασκευή για τις ανάγκες των εξετάσεων. Βρες τη σωστή επιλογή (σωστό/λάθος) σχετικά με την παρακάτω πρόταση, με βάση τα περιεχόμενα του κειμένου: Η οικονομική και ναυτική της δύναμη αποδεικνύεται από το γεγονός ότι έχουν βρεθεί αμφορείς σε πολλές περιοχές της Μεσογείου και της Μαύρης Θάλασσας.
Επιλογές:
Σωστό
Λάθος
Σωστή απάντηση (αριθμός επιλογής, από 0): 0